Γιαν Άμπραχαμς Μπέερστρατεν

Ο **Γιαν Άμπραχαμς Μπέερστρατεν** (ολλανδικά: Jan Abrahamsz Beerstraaten), 1622 - 1666, ήταν Ολλανδός (Ολλανδική Δημοκρατία) ζωγράφος της Χρυσής Ολλανδικής Εποχής στη ζωγραφική, γνωστός για τις θαλασσογραφίες και τα χειμερινά τοπία του.

## Βιογραφικά στοιχεία
Ο Γιαν Άμπραχαμς Μπέερστρατεν γεννήθηκε στο Άμστερνταμ. Ο πατέρας του ήταν υφαντουργός. Η ακριβής ημερομηνία γέννησής του δεν είναι γνωστή, αλλά καταγράφεται στα μητρώα βαπτίσεων με ημερομηνία βάπτισης την 1η Μαρτίου 1622. Είναι ο πιο γνωστός και προικισμένος από μια οικογένεια ζωγράφων, η οποία περιλαμβάνει τους αδελφούς του Άμπρααμ και Άντονι. Τον Αύγουστο του 1642 παντρεύτηκε τη Μαγκνταλένα Μπρόκχορστ. Το ζευγάρι απέκτησε πέντε παιδιά. Πέθανε στο Άμστερνταμ τον Ιούλιο του 1666.

## Έργο
αριστερά|μικρογραφία|250x250εσ|''Ολλανδικά πλοία αγκυροβολημένα σε ήρεμο λιμάνι''
[μικρογραφία|250x250εσ|''Άποψη της εκκλησίας του Σλότεν τον χειμώνα'', [Ρέικσμουζεουμ|Ρέικσμουζεουμ, Άμστερνταμ]]
Ο Γιαν Άμπραχαμς Μπέερστρατεν ειδικεύτηκε στην τοπιογραφία και τη θαλασσογραφία. Στο έργο του περιλαμβάνονται ναυμαχίες, σκηνές από  μεσογειακά λιμάνια και απεικονίσεις χειμερινών τοπίων με παγωμένα κανάλια και παγοδρόμους με φόντο μνημειακά κτήρια.

Τα μεσογειακά λιμάνια και οι ακτές του επηρεάστηκαν από τα έργα ζωγράφων όπως ο Νικολάες Πίτερσον Μπέρχεμ και ο Γιαν Μπάπτιστ Βέινιξ, που είχαν πάει στην Ιταλία. Σε αντίθεση με τα αστικά τοπία του, τα λιμάνια του Μπέερστρατεν ήταν εντελώς φανταστικά, μερικές φορές με ένα γνωστό βορειοευρωπαϊκό κτήριο ενσωματωμένο στην ακτή. Δεν είναι γνωστό αν πήγε στην Ιταλία, αν και στους πίνακές του το νότιο φως φαίνεται να αποδίδεται με ακρίβεια, όπως στη *Φανταστική άποψη λιμανιού με την πρόσοψη της Σάντα Μαρία Ματζόρε της Ρώμης*.

Το έργο του έχει ιστορική σημασία καθώς συχνά απεικόνισε πύλες πόλεων, εκκλησίες, κάστρα και άλλα κτήρια που δεν υπάρχουν πια. Θεωρείται πιθανό ότι είχε κάνει ένα ταξίδι στη Σκανδιναβία και την Ελβετία λόγω μιας σειράς απόψεων με βουνά, αλλά δεν υπάρχουν ακριβείς ενδείξεις. 

Τα γνωστά χρονολογημένα έργα του φέρουν χρονολογία μεταξύ 1661 και 1666. Υπάρχει σύγχυση σχετικά με την ταυτότητα των ζωγράφων που ονομάζονται Μπέερστρατεν και καθώς δεν υπάρχουν έργα υπογεγραμμένα με το πλήρες όνομά του, είναι δύσκολο να εξακριβωθεί ποια από αυτά είναι δικά του ή των αδελφών του. Σχεδόν όλες οι πηγές και τα έργα αναφοράς παρέχουν αντικρουόμενες και συχνά αντιφατικές πληροφορίες.  

## Επιλογή έργων

Αρχείο:Battle of Scheveningen (Slag bij Ter Heijde)(Jan Abrahamsz. Beerstraten).jpg|*Η ναυμαχία του Σέβενινγκεν το 1653*
Αρχείο:Jan Abrahamsz. Beerstraaten 001.jpg|*Τα ερείπια του παλαιού Δημαρχείου του Άμστερνταμ μετά την πυρκαγιά της 7ης Ιουλίου 1652*
Αρχείο:Jan Abrahamsz. Beerstraaten - Coastal Landscape - WGA01564.jpg|*Παράκτιο τοπίο*
Αρχείο:Imaginary view of a port with the Santa Maria Maggiore by Jan Abrahamsz. Beerstraaten Musée du Louvre INV. 1030.jpg|*Φανταστική άποψη λιμανιού με την πρόσοψη της Σάντα Μαρία Ματζόρε της Ρώμης* (1662), Παρίσι, Λούβρο
Αρχείο:Jan Abrahamsz Beerstraaten (Amsterdam 1622-1666) - A winter landscape with activities on the ice near Castle Buren.jpg|*Χειμερινό τοπίο με δραστηριότητες στον πάγο*
Αρχείο:Musée d'art et d'archéologique du Périgord - Jan Abrahamsz Beerstraaten - Vue d'un village sous la neige.jpg|*Άποψη χιονισμένου χωριού*
Αρχείο:Jan Abrahamsz. Beerstraaten - A view of the Heiligewegspoort from the north-west, with skaters.jpg|*Άποψη λιμανιού με παγοδρόμους*
Αρχείο:A winter landscape with a horse-drawn sledge, skaters and golfers on a frozen waterway by a windmill, Amsterdam and the IJ beyond.jpg|*Χειμερινό τοπίο με έλκηθρο με άλογα, παγοδρόμους και παίκτες γκολφ σε  παγωμέν κανάλι δίπλα σε ανεμόμυλο, στο Άμστερνταμ*


## Παραπομπές
    


Κατηγορία:Ολλανδοί ζωγράφοι
Κατηγορία:Ολλανδοί ζωγράφοι της Χρυσής Εποχής